**Стипендије за курсеве немачког језика у Баварској 2022.**

Слободна Држава Баварска и Баварски високошколски центар за Средњу, Источну и Југоисточну Европу (BAYHOST) додељују стипендије за курсеве немачког језика у 2022. години.

За стипендије могу конкурисати студенти и млади научници свих дисциплина из Србије, Црне Горе, Босне и Херцеговине, Хрватске, Северне Македоније, Албаније, Словеније, Русије и Украјине, чије је знање немачког језика на минимум Б1 нивоу.

У време пријаве студенти морају имати завршена најмање 2 цела семестра на високошколској институцији.

Стипендије за курсеве у Баварској покривају трошкове школарине, смештаја и исхране, односно трошкове курса у случају онлајн курса.

Пријављивање се врши [попуњавањем пријавног формулара](https://bayhost-stipendiensystem.uni-regensburg.de/sommerkursstipendium/en) на сајту BAYHOST-a и слањем целокупне документације на адресу:

BAYHOST, Stichwort: „Sommersprachkursbewerbung“
UNIVERSITÄTSSTR. 31,
93053 REGENSBURG
DEUTSCHLAND

**Рок за пријаву: 23. март 2022. године**

Детаљније информације о летњим курсевима и начину пријаве можете наћи на [званичном сајту програма](https://www.uni-regensburg.de/bayhost/english-1/bayhost/english/scholarships/language-courses-in-bavaria/index.html).